Egentlig skulle vandlandet Aqua Park i Fårup Sommerland først åbne officielt den 2. juni. Men forlystelsesparken har valgt at tyvstarte i år. På grund af de seneste dages varme vejr åbner Fårup Sommerland vandlandet allerede i dag klokken 12, lørdag den 26. maj. Der vil dog kun være åbent for vandlandet fra lørdag til mandag. Derefter lukker Fårup Sommerland midlertidigt for bassinerne. Og så må gæsterne vente et par dage på den officielle åbning. Den finder sted den 2. juni som planlagt.
Det gode vejr betyder, at Fårup Sommerland åbner sit vandland tidligere end planlagt.